Coba jelasin Gambaran keseluruhan dari Heckler & Koch AG36 dalam bahasa melayu dong

Sebagai sistem persenjataan termoden termasuk Heckler & Koch G36, keseluruhannya diperbuat daripada polimer dan aluminium yang kukuh pada pelancar bom tangan AG36 yang menyumbangkan kepada jisim yang rendah dan ketahanan. Ia berupaya melancarkan tembakan grened 40x46mm, terdiri daripada peluru grened plastik, bebola plastik, gas pemedih mata, dan kartus gas OC (Oleoresin Capsicum,bahan kimia yang sama dengan penyembur lada), fosforus putih, dan grened berkuasa letupan tinggi.

Perkataan AG dalam bahasa Jerman digelar sebagai Anbaugranatwerfer dan diterjemahkan dalam bahasa Inggeris iaitu "Attached Grenade Launcher" yang bermaksud Pelancar Bom Tangan dan nombor 36 berasal daripada nama senjata kebanggaan Jerman, G36.

AG36 adalah satu program masa hadapan infantri Jerman.

Berbanding dengan senjata pelancar bom tangan buatan Amerika, M203, laras AG36 dibuka secara ke sisi sebelah kiri untuk mengisi kartus grened, menjadikan ia boleh digunakan dengan kartus bersaiz panjang sekiranya perlu, misalnya kartus BB atau peluru isyarat, dan senjata ini mempunyai pistol grip khas. Senjata ini bukan sahaja boleh dipasangkan pada HK 416, G36 dan XM8, malahan turut boleh dipasangkan pada karbin M4, raifal M16, dan Diemaco C7/C8.

Ia diterima pakai untuk kegunaan infantri British sebagai L17A1A2, untuk digunakan pada senjata raifal infantri L85A2 IW (Individual Weapon), diperolehi untuk menggantikann senjata Mortar 51 mm. Pada tahun 2006, infantri Amerika menggunakan pelancar bom tangan XM320, yang merupakan rekabentuk daripada versi AG36.

Versi yang lain dikenali sebagai AG-C.